Ko a yau aka gudanar da Zaɓe za muyi nasara - APC ▷ NAIJA.NG
Ko a yau aka gudanar da Zaɓe za muyi nasara - APC
Yunƙurin jam'iyyar adawa ta PDP na fakewa ƙarƙashin sabuwar dokar nan ta zabe da ke tsimayin sahalewa a kasar nan wani ƙoƙari ne na kawar hankalin al'umma daga al'amurran shugaban majalisar dattawa, Abubakar Bukola Saraki na rashin amincewa da zaman majalisa domin tattauna batutuwan kasafin kudin zaben 2019.
Rashin amincewar Saraki na katse hutun majalisar sa domin gudanar da muhimmin zama na tattauna al'amurra tare da amincewa da tanadar kasafin kudin aiwatar da zaben 2019 wata kitimurmura ce kamar yadda jam'iyyar APC ta bayyana.
A ranar Alhamis din da ta gabata ne kakakin jam'iyyar APC, Mista Yekini Nabena, ya bayyana wannan zargi cikin birnin Abuja da cewar Saraki na fakewa ne kurum da wannan tuggu domin ci gaba da tsawaita hutun da majalisar sa ta shiga makonni da suka gabata.
Ya ci gaba da cewa, duk da irin wannan tuggu da jam'iyyar PDP ke ci gaba da kullawa ba zai hana jam'iyyar APC samun nasara zaben 2019 koda kuwa a yanzu za a gudanar da shi.
Jam'iyyar ta APC ta bayyana fushin ta dangane da yadda Shugaban majalisar dattawa ke samun goyon bayan jam'iyyar sa ta PDP wajen gudanar da mulkin na isa tare da janyo nakasu gami da barna ga shugabancin kasar nan musamman ga hukumar zabe ta kasa watau INEC.
KARANTA KUMA: Matashiya 'Yar Shekaru 36 ta sanya Budurcinta kan $283,466 a Kasuwa
Kazalika jam'iyyar ta yi kira ga dukkanin masu kishin kasar Najeriya akan su nemi hakkokin su ta hanyar furuci da baka domin tabbatar da majalisar dokoki ta tarayya ta sauke nauyin kundin tsarin mulkin kasa da ya rataya a wuyan ta.
Baba Ijebu Weavon styles All art courses Top 10 richest musician in Nigeria Nigerian navy salary